b'\n_START_ARTICLE_\nEdvin Heimovalta\n_START_PARAGRAPH_\nElis Edvin Heimovalta, sukunimi vuoteen 1928 Heldan (27. tammikuuta 1902 Viipuri \xe2\x80\x93 27. elokuuta 1976) oli suomalainen s\xc3\xa4velt\xc3\xa4j\xc3\xa4, sanoittaja ja kapellimestari. H\xc3\xa4n k\xc3\xa4ytti my\xc3\xb6s salanime\xc3\xa4 Into Arpa. _NEWLINE_Heimovalta s\xc3\xa4velsi muun muassa mieskuorolaulun Soi mets\xc3\xa4! Kumaja korpi, valssin En koskaan unhoita sua ja foxtrotin Harha-askeleita. Heimovalta s\xc3\xa4velsi musiikkia Valentin Vaalan elokuviin Helsingin kuuluisin liikemies (1934) ja Kaikki rakastavat (1935)._NEWLINE_Musiikkiv\xc3\xa4nrikki Heimovalta toimi sotilaskapellimestarina Pioneeripataljoonassa ja vuodesta 1928 Polkupy\xc3\xb6r\xc3\xa4pataljoona 3:ssa. H\xc3\xa4n kutsui koolle Mikkelin Mieslaulajat-kuoron perustamiskokouksen helmikuussa 1929 mutta h\xc3\xa4n ei itse osallistunut kuoron perustamiseen ja my\xc3\xb6hemp\xc3\xa4\xc3\xa4n toimintaan._NEWLINE_Heimovalta kuului vuonna 1957 Totuuden Yst\xc3\xa4v\xc3\xa4t-nimisen uskonnollisen yhdyskunnan perustajiin.'